钦定古今图书集成/明伦汇编/人事典/第022卷 > 《本草纲目》 > 《粪清释名》
## 钦定古今图书集成/明伦汇编/人事典/第022卷 > 《本草纲目》 > 《粪清释名》

陶弘景曰：“近城市人以空罂塞口，纳粪中，积年得汁，
甚黑而苦，名为黄龙汤。疗瘟疫垂死者皆瘥。”大明曰：
“腊月截淡竹，去青皮，浸渗取汁，治天行热疾中毒，名
粪清。浸皂荚、甘蔗，治天行热疾，名人中黄。”朱震亨曰：
“人中黄，以竹筒入甘草末于内，竹木塞两头，冬月浸
粪缸中，立春取出，悬风处阴干。破竹取草，晒干用。”汪
机曰：“用粽皮绵纸上铺黄土，浇粪汁淋土上，滤取清
汁，入新瓮内，碗覆定，埋土中一年，取出，清若泉水，全
无秽气。年久者弥佳。比竹筒渗者更妙。”